പ്രതിഷേധക്കാരെ നിശബ്ദരാക്കാന് പയറ്റിതെളിഞ്ഞ തന്ത്രം കാബുളിലെ ഇന്റര്നെറ്റ് സേവനങ്ങള് വിച്ഛേദിച്ച് താലിബാന് Begin typing your search... X കാബൂളില് കഴിഞ്ഞദിവസങ്ങളിലുണ്ടായ ജനങ്ങളുടെ പ്രതിഷേധത്തിന്റെ പശ്ചാത്തലത്തില് നഗരത്തിലെ പലഭാഗങ്ങളിലെയും ഇന്റര്നെറ്റ് സേവനങ്ങള് നിര്ത്തിവെച്ചു. താലിബാന്റെ നിര്ദേശപ്രകാരമാണ് നടപടിയെന്ന് അന്താരാഷ്ട്ര മാധ്യമങ്ങള് റിപ്പോര്ട്ടുചെയ്യുന്നു. സാമൂഹിക മാധ്യമങ്ങള് വഴി പ്രതിഷേധങ്ങളുടെ സന്ദേശം പ്രചരിച്ച് കൂടുതല് ജനങ്ങള് തെരുവില് സംഘടിക്കുന്നത് തടയാനാണ് താലിബാന് ഇന്റലിജന്സ് ഇന്റര്നെറ്റ് സേവനങ്ങള് വിശ്ഛേദിക്കാന് ഉത്തരവിട്ടതെന്ന് ഈ റിപ്പോര്ട്ടുകള് പറയുന്നു. ഓഗസ്റ്റ് 15 ന് താലിബാന് കാബൂള് പിടിച്ചടക്കിയതിന് ശേഷം സ്ത്രീകളുടെ അടക്കം വലിയ പങ്കാളിത്തത്തോടെ അരങ്ങേറിയ ജനകീയ പ്രതിഷേധങ്ങളിലൊന്നായിരുന്നു കഴിഞ്ഞദിവസം കാബൂളിലെ തെരുവുകള് സാക്ഷ്യം വഹിച്ച പാക് വിരുദ്ധ പ്രക്ഷോഭം. തിങ്കളാഴ്ച ജനാധിപത്യ അഫ്ഗാനിസ്ഥാന്റെ അവസാന ചെറുത്തുനില്പ്പായ പഞ്ച്ശീറും താലിബാന് കീഴടക്കിയെന്ന വാര്ത്ത പുറത്തുവന്നതിന് പിന്നാലെയായിരുന്നു പാക് വിരുദ്ധ പ്രക്ഷോഭം ആരംഭിച്ചത്. പഞ്ച്ശീര് ആക്രമണത്തില് താലിബാന് പാകിസ്ഥാന് പിന്തുണ ലഭിച്ചെന്ന ആരോപണത്തിന്മേലായിരുന്നു പ്രതിഷേധം. അഫ്ഗാന് വിഷയത്തിലുള്ള പാകിസ്ഥാന് ഇടപെടല് അവസാനിപ്പിക്കണമെന്നാവശ്യപ്പെട്ട് പാക്ക് എംബസിക്ക് മുന്നില് എഴുപതോളം പേരടങ്ങുന്ന പ്രതിഷേധക്കാര് പാക് വിരുദ്ധ മുദ്രാവാക്യങ്ങള് മുഴക്കി. ഇവരില് ഭൂരിഭാഗവും സ്ത്രീകളായിരുന്നു. പ്രതിഷേധക്കാരെ പിരിച്ചുവിടാന് താലിബാന് സൈനികര് ആകാശത്തേക്ക് വെടിവെക്കുന്നതിന്റെയും തുടര്ന്ന് ചിതറിയോടുന്ന പ്രതിഷേധക്കാരുടെയും വീഡിയോയും കഴിഞ്ഞദിവസം പുറത്തുവന്നിരുന്നു. പ്രതിഷേധങ്ങളെ തുടര്ന്ന്, താല്ക്കാലിക താലിബാന് സര്ക്കാര് പ്രതിഷേധങ്ങള്ക്കായി വ്യവസ്ഥകളും പുറപ്പെടുവിച്ചിരുന്നു. താലിബാന് ആഭ്യന്തര മന്ത്രാലയം പുറപ്പെടുവിച്ച വ്യവസ്ഥകള് അനുസരിച്ച്, പ്രതിഷേധിക്കുന്നതിനുമുമ്ബ് പ്രതിഷേധക്കാര് ഇനിമുതല് താലിബാന് നീതിന്യായ മന്ത്രാലയത്തില് നിന്ന് മുന്കൂര് അനുമതി വാങ്ങണം. TAGS: Popular X TAGS: